# Батик

### от Уикипедия, свободната енциклопедия

Батик е техника в изкуството и текстила, при която се използва восък, за да рисува или оцветяват тъкани. Думата е с явански произход и производна на думите "амба" ( "пиша") и "титик" (от индонезийски "точка").

## [редактиране] Техника

Изработка на батик

На пръв поглед, батикът не е сложна техника. Необходимите неща при батик са три: восък, текстилна тъкан и багрила. Най-подходящ е пчелният восък, но поради това, че той е по-скъп от обикновения восък, използван при производството на свещи, някои предпочитат да го смесват.

Разтопеният восък се нанася върху тъканите преди те да се потопят в боите. Местата, покрити с восък, не поемат боята. Ако авторът желае да оцвети тъканите в няколко цвята, тогава е необходимо да повтори процедурите по багрене, сушене и нанасяне на восъка, докато получи желания ефект.

При работата, ако е необходимо да се получат тънки линии, се ползва специален инструмент с дървена дръжка, който има малък метален контейнер, в повечето случаи конусовиден, с малък отвор в края, от който се излива течният восък.

Восъкът може да се нанася върху тъканите и по други начини: изливане върху плата, рисуване с четка, както и нанасяне с предварително подготвен печат от метал или дърво.

Признак за по-високо ниво на умение е ако батикът има еднакви изображения от двете страни на плата. Това подсказва, че рисунката е била направена от двете страни на тъканта с помощта на споменатия по-горе инструмент или с помощта на огледални печати.

След последното оцветяване тъканта се изсушава и се потапя в разтворител, който отстранява восъка. Восъкът може да се махне и като се потопи платът във вряща вода или като се изглади между две книжни кърпи или страници на вестник. Така, след като восъкът е отстранен, цветовете се разкриват в цялата им дълбочина и богатство.

## [редактиране] История

Няма точна информация за годината и мястото на произход да батика. Популярно е разбирането, че батикът възниква преди повече от 2000 години. Според някои, за негова родина може да се приемат индонезийските острови. Според други, ранни примери на батик могат да бъдат намерени в страните от далечния изток, средния изток, Азия или в Индия.

Независимо от различните теории за произхода на батика, това изкуство е било много популярно през 13 век, на островите Ява и Бали.

## [редактиране] Галерия

Примери за батик
Автор: Ирина Бабаян | Автор: Ирина Бабаян |

Взето от „http://bg.wikipedia.org../../../%D0%B1/%D0%B0/%D1%82/%D0%91%D0%B0%D1%82%D0%B8%D0%BA.html“.

Категории: Изкуство

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- فارسی
- Français
- Bahasa Indonesia
- Italiano
- עברית
- Nederlands
- 日本語
- Polski
- Português
- Română
- Русский
- Slovenščina
- Suomi
- Svenska